b'\n_START_ARTICLE_\nViulukonsertto (Mendelssohn)\n_START_PARAGRAPH_\nFelix Mendelssohn Bartholdy s\xc3\xa4velsi viulukonserttonsa e-mollissa (op. 64) Ferdinand Davidille. Joachim piti sit\xc3\xa4 kaikista saksalaisista viulukonsertoista rakkaimpana. Mendelssohn mainitsi konserton kirjeess\xc3\xa4 jo vuonna 1838; h\xc3\xa4n kertoi valinneensa s\xc3\xa4vellajin ja miettineens\xc3\xa4 avausmelodiaa, jota ei voinut saada mielest\xc3\xa4\xc3\xa4n. Teos kuitenkin valmistui vasta kuuden vuoden kuluttua. Se kantaesitettiin Leipzigiss\xc3\xa4 13. maaliskuuta 1845 Niels Gaden johdolla.'